Nefriitkeiser on taoistlik taeva valitseja ja kõikide eksisteerivate maailmate valitseja, sh inimeste maailma ja põrgu valitseja. Ta on hiina traditsiooniliste uskumuste olulisim jumal.    Teda tuntakse mitmete nimedega, sh Taevane Vanaisa, mida kasutavad tavainimesed, Puhta Augusti Nefriitkeiser, tema  ametlik tiitel on aga: Rahu pakkuv, kesk-augusti kõrgesti ülistatud vaim, iidne buda, kõige erapooletum ja austusväärsem, tema kõrgeausus nefriit keiser Xuanglingi kõrge valitseja.    Taeva ja põrgu mõistmise raamatu ja Surematute Virsikute pidusöögi raamatu järgi valis Nefriitkeisri valitsejaks jumalate kogu, ning ta pidi läbima katse, mille seadis tema eelkäija.    Hiina mütoloogias on tema kohta mitmeid legende.  Räägitakse,et Nefriitkeiser oli Puhta Õnne ja Majesteetlike Taevatulede  ja Ornamentide kuningriigi kroonprints. Sündides helendus temast imelist valgust, mis täitis terve kuningriigi. Noorena oli ta lahke, intelligentne ja tark. Ta pühendas kogu oma lapsepõlve teiste abistamiseks - vaeste, hüljatute, näljaste ja vigaste aitamiseks. Ta näitas üles austust mitte ainult inimeste vastu, vaid ka kõikide teiste olendite vastu. Peale tema isa surma sai ta troonile. Ta hoolitses selle eest, et kõik tema kuningriigis elasid rahus ja rahumeeles. Siis ütles ta oma ministritele,et ta  soovib minna Ereda ja Õrna Kalju peale taod praktiseerima. Peale 1550 kalpat - iga kalpa kestis 129 600 aastat - saavutas ta Kuldse surematuse. Siis praktiseeris ta veel sada miljonit aastat ning temast sai Nefriitkeiser.    Nende arvutuste järgi tuleb välja, et tema Nefriitkeisriks saamine võttis kokku aega 200 880 000 aastat.    Legend sellest, kuidas Nefriitkeisrist sai kõigi jumalate valitseja ei ole tegelikult eriti kuulus, kuigi samas see näitab tema tõelist jõudu. Legend jutustab:  aegade alguses oli maal väga raske elada, oli palju karmim. Inimestel oli kõik väga keeruline, mitte ainult karmi looduse pärast, vaid kuna maal elas ka mitmeid koletisi. Sel ajal ei olnud maal ka jumalaid inimesi kaitsmas. Tegelikult olid paljud kurjad deemonid taevased jumalad välja kutsunud ja nendega sõtta astunud. Nefriitkeiser oli tollal veel tavaline surelik, kes rändas mööda maad inimesi aidates. Teda kurvastas tohutult tema võimete piiratus, et ta sai ainult inimeste kannatusi nii vähe vähendada. Ta  otsustas tagasitõmbuda ja taod praktiseerida.    Kahjuks aga üks võimas kuri olevus, teatud tüüpi deemon, kes maal elas, soovis vallutada surematud ja taevased jumalad ning võtta võimu terve universumi üle. Ta läks samuti eraldusse mediteerima, et oma võimeid suurendada. Veidi hiljem, kui nefriitkeiser. Ta läbis samuti palju katsumisi mitme miljoni aastasaja jooksul. Kui ta läbis oma viimase katsumuse tundis ta,et on valmis maailmasse naasma nii,et keegi temast enam võitu ei saa. Ta naases  maailmasse ja värbas deemonite armee, kelle eesmärk oli taevast rünnata.    Surematud said sellest teada ning hakkasid omakorda armeed koguma ning sõjaks valmistuma. Jumalad ei olnud võimelised deemonit peatama ja said kõik lüüa. Kolm Puhast juhtisid taevaseid vägesid.    Õnneks lõpetas nefriitkeiser oma meditatsiooni keset seda sõda. Ta muutis maa inimeste jaoks elatavamaks ja sõdis igasuguste koletiste vastu. Äkki nägi ta kurja valgust taevast paistmas ning teadis,et midagi on paigast ära. Ta  tuli maa peale ning nägi et sõda on käimas ning ta nägi ,et deemon on liiga võimukas, et teda saaks ükski kohalolev jumal peatada. Ta läkls deemoni juurde ning esitas talle väljakutse. Nad hakkasid võitlema. Mäed värisesid, jõed ja mered muutsid asupaika, kuid nefriitkeisrit ei suutnud deemon võita, kuna ta oli mediteerinud sügavamalt ja põhjalikumalt ja mitte väe saamiseks, vaid heasoovlikuse pärast. Kui ta deemonist lõplikult võimu sai, hävitasid jumalad ka ülejäänud deemonite armee.    Tema  heade tegude eest jumalate, surematute ja inimeste jaoks, tehti temast kõigi olendite ülim valitseja.    Maailm sai alguse tühjusest, räägivad hiina legendid. Nefriitkeiser oli küll jumalate panteoni pea, kuid mitte vastutav loomise eest. Ühe teise loomisemüüdi järgi tegi Nefriitkeiser esimese inimese savist , kuid jättis ta päikse kätte kuivama, vihma hakkas sadama ning seeläbi muutis too kuju, mis põhjustabki haigused ja füüsilised hälbed.    Nefriitkeisriga on seotud ka erinevaid  legende, kuidas valiti 12 hiina sodiaagi looma. Ühe järgi polevat Nefriitkeisril kunagi olnud aega külastada maad, kuigi ta valitses taeva ja maa üle õiglaselt. Ta muutus uudishimulikuks, et millised olendid maal elavad. Seepärast kutsus ta loomi taevasse endale külla. Kass, kes oli kõigist loomadest kõige ilusam, palus oma sõbral rotil teda äratada päeval, mil peab taevasse minema. Rott aga kartis,et ta näeb kassi kõrval kole välja ning ei äratanud kassi üles. Neftiitkeiser rõõmustas loomade üle nii väga, et  otsustas neile igale ühele anda oma aasta. Kass aga ei jõudnud ju keisrini ning sellepärast sai see aasta seaaastaks. Kui kass kuulis, mis oli juhtunud, vihastas ta roti peale nii väga, et sellest ajast on nad vihavaenlased.    Nefriitkeiser oli algselt Taevast Päritolu Jumaliku Meistri assistent. Too olevat olnud ülim olend, piiramatu ja maa ning taeva looja, kes valis neftiitkeisri enda järglaseks.    Nefriitkeisri sünnipäev on esimese kuukalendri kuu 9.päev. sel päeval peavad taoistlikud  templid nefriitkeisri rituaali, kus preestrid ja tavainimesed ka teevad kummardusi, põletavad viirukit ja teevad toiduohvreid.    Hiina vana aasta õhtu on samuti tema poole kummardamise päev - öeldakse, et sel ajal teeb nefriitkeiser inspektsiooni surelike tegude üle ning karistab või autasustab neid vastavalt. Tehakse ohverdusi nefriitkeisrile ja temale raporteerivale köögijumalale.    Mitmeid filmid tänapäeval kasutavad ka nefriitkeisri teemat.  Stargate SG-1 populaarne  kosmosesari on võtnud kasutusse nefriitkeisri, kui ühe Süsteemivalitseja (neil seal muidugi ka rida Egiptuse ja Norra jumalaid)  Värskeim täispikk film Keelatud Kuningriik, Jet Li ja Jackie Chaniga põhineb ühel neljast suurest Hiina romaanist "Teekond Läände" ja seal on samuti üks tegelastest nefriitkeiser.